stanford-oval/wikipedia huggingface dataset:
Klassinen rock

Klassinen rock on jälkikäteen syntynyt nimitys, jolla nykyisin joskus kutsutaan 1960- ja 1970-luvun suosittujen rockyhtyeiden musiikkia. Tämän aikakauden rockmusiikki on silloin nuoruuttaan eläneiden ihmisten ja usein nuorempienkin rock-kriitikoiden keskuudessa jatkuvasti erittäin arvostettua ja esikuvallista, mihin nimitys klassinen rock viittaa.
Yhdysvalloissa klassinen rock (classic rock) on 1980-luvulla syntynyt radioformaatti, jota edustavien radioasemien soittolistat sisältävät lähinnä 1960- ja 1970-lukujen rockhittejä. Nykyisellään klassista rockia edustaviin soittolistoihin saattaa sisältyä myös esimerkiksi 1980-luvun hard rock -kappaleita ja 1990-luvun vaihtoehtorockia, jonka katsotaan olevaan tyyliltään ja tunnelmaltaan yhteensopivaa vanhemman rockmusiikin kanssa.
Rockin suuntauksia
Aikuisrock
Bluesrock
Brittipop
Country rock
Elektroninen rock
Folkrock
Funkrock
Garage rock
Glam rock
Goottirock
Grunge
Hard rock
Instrumentaalirock
J-rock
Katurock
Klassinen rock
Kristillinen rock
Metallimusiikki
Poprock
Post-rock
Progressiivinen rock
Psychobilly
Psykedeelinen rock
Punk
Rap rock
Rock and roll
Rockabilly
Sinfoninen rock
Soft rock
Southern rock
Space rock
Stadionrock
Suomirock
Taiderock
Vaihtoehtorock
Koukku (musiikki)

Koukku on musiikillinen tai lyyrinen fraasi, joka erottuu musiikkikappaleessa selkeästi ja on helposti muistettavissa. Koukku herättää kuulijassa usein mielenkiintoa ja mielihyvää. Koukku voi olla rytmi-, melodia-, dynaaminen tai harmoninen koukku, ja samassa musiikkikappaleessa voi olla useita erilaisia koukkuja. Harmoninen koukku voi perustua toistoon tai yllätykseen. Toisto voi viitata kappaleen sisällä tapahtuvaan toistoon tai tutun harmoniarakenteen esiintymiseen uudessa yhteydessä tai uudessa kappaleessa.
Kings Road Entertainment

| Kings Road Entertainment |
| --- | --- |
Yritysmuoto:  yksityinen
Perustettu:  1983
Avainhenkilöt:  Sven Ebeling
Kotipaikka:  Beverly Hills, Kalifornia
Toimiala:  Elokuvat
Tuotteet:  Elokuvien tuottaminen ja levittäminen
Infobox OKNimi-testi OK: 
Kings Road Entertainment (myös Kings Road Production) on yhdysvaltalainen elokuvayhtiö, joka on keskittynyt tuottamaan ja levittämään pienen budjetin elokuvia. Stephen Friedman perusti yhtiön vuonna 1983 ja ensimmäinen sen tuottama elokuva oli Paripeli (1984), jonka pääosissa esiintyivät Steve Martin ja Lily Tomlin. Kings Road Entertainmentin tunnetuimpiin elokuviin lukeutuu Kickboxer (1989), jolle yhtiö tuotti myös neljä jatko-osaa vuosina 1991–1995.
Tuotetut elokuvat

| --- | --- |
 1980-luku Paripeli (1984)  Jäätelösota (1984)  Lemmenkoe (1985)  Vihollisen armoilla (1985)  Kasan alimmainen (1986)  Pelimies (1986)  Likaiset lahjukset (1986)  Älä mokaa Morgan (1987)  In the Mood (1987)  My Best Friend Is a Vampire (1987)  Tilauspoliisi (1987)  The Night Before (1988)  Kickboxer (1989)  Takaisin helvetistä (1989)  Homer ja Eddie (1989)  Kuolemanottelu (1989) :  1990-luku Kickboxer 2 (1991)  Kickboxer 3 – tappava isku (1992)  Siinä meni naapurisuhteet (1992)  Brain Smasher... A Love Story (1993)  Knights (1993)  Kickboxer 4 (1994)  Sivullinen (1995)  Kickboxer 5 (1995)  Mother (1996) 2000-luku Ticker (2001)  Corps diplomatique (2011)
Tuotetut elokuvat > Teatterilevitykset

Minne tuuli kuljettaa (1986)
My Best Friend Is a Vampire (1987)
Tilauspoliisi (1987)
The Night Before (1988)
Kieltäydy kuolemasta (1988)
Just Ask for Diamond (1990)
Aiheesta muualla

Kings Road Entertainment Internet Movie Databasessa (englanniksi)
Kings of Oblivion

| Kings of Oblivion Pink Fairies |
| --- | --- | --- |

Studioalbumin tiedot
 Äänitetty : syyskuu 1972- maaliskuu 1973
 Julkaistu: kesäkuu 1973
 Tuottaja(t): David Hitchcock
 Tyylilaji: psykedeelinen rock underground
 Kesto: 53.13 (remasteroitu versio)
 Levy-yhtiö: Polydor
Pink Fairiesin muut julkaisut
| What a Bunch of Sweeties 1972 | Kings of Oblivion 1973 | Flashback 1975 |
Kings of Oblivion on Pink Fairiesin kolmas ja viimeinen albumi yhtyeen varsinaisena toimintakautena. Albumin tyyli on edellisten albumien "jami"-henkisyyteen verrattuna suoraviivaisempi.
Kitaristi Paul Rudolphin erottua elokuussa 1972 henkilökohtaisten erimielisyyksien vuoksi uudeksi kitaristiksi tuli mm. David Bowien kanssa työskennellyt Mick Wayne. Hänen kanssaan yhtye levytti singlen "Well, Well, Well"/"Hold On". Duncan Sanderson ja Russell Hunter eivät olleet kuitenkaan tyytyväisiä Waynen panokseen, joten toiseksi kitaristiksi otettiin mm. UFO-yhtyeessä soittanut Larry Wallis. Pian Wayne kuitenkin erotettiin, ja jäljelle jäänyt trio levytti Kings of Oblivion -albumin.
Kappaleet

City Kids - 3:38 (Wallis/Sanderson)
I Wish I Was A Girl - 9:37 (Wallis)
When's The Fun Begin - 6:10 (Wallis/Farren)
Chromium Plating - 3:43 (Wallis)
Raceaway - 4:00 (Wallis)
Chambermaid - 3:13 (Wallis/Sanderson/Hunter)
Street Urchin - 7:00 (Wallis)
CD-version bonus-kappaleet
Well, Well, Well - 3:57 (Wayne)
Hold On - 4:10 (Wayne/Sanderson/Hunter)
City Kids - 3:37 (vaihtoehtoinen miksaus)
Well, Well, Well - 3:20 (vaihtoehtoinen miksaus)
Taustatietoa

Larry Wallis oli mukana Lemmy Kilmisterin Motörhead-yhtyeen ensimmäisessä kokoonpanossa. Motörhead levytti Wallisin kanssa "City Kids"-kappaleesta oman version ja myöhemmin toisen version Wallisin erottua.
Muusikot

Larry Wallis: kitara, laulu
Duncan Sanderson: basso, laulu
Russell Hunter: rummut
Mick Wayne: kitara, laulu ("Well, Well, Well" ja "Hold On")
Kristillinen kasvatus

Kristillinen kasvatus on kristilliseen uskoon kasvattavaa uskontokasvatusta. Kirkossa kasvatuksen tehtävä on muun muassa kristillisen perinteen siirtäminen, edellytysten luominen hengelliselle elämälle ja vakaumuksen vahvistaminen. Kristillinen kasvatus sisältää asenteiden tapojen ja taitojen opettamista, tunteiden käsittelyä sekä tahdon suunnan ohjaamista.
Kristillinen kasvatus saa piirteensä kristillisestä arvomaailmasta. Kasvatustehtävä on maallisella hallinnolla ja osana lakia. Raamatusta ei löydy yksityiskohtaisia ohjeita ihmisen kasvatuksesta. Kasvatuksen päämääränä nähdään ihmisen pysyminen Jumalan läheisyydessä ja Jumalan kuvana. Kristillinen ihmiskäsitys hyväksyy ihmiseen vaikuttamisen kasvatuksessa, jos menetelmät ja tavoitteet ovat moraalisesti oikeita. Kasvatusta pidetään tärkeänä ja erittäin vastuullisena toimintana, koska kasvatuksen kohde nähdään arvokkaana Jumalan luomistyönä. Kasvattajan täytyy nähdä kaikki yksilöt samanarvoisina, kasvatustapahtumassa tulee siksi ottaa huomioon kaikki ryhmän jäsenet. Kasvattajalla täytyy olla selkeä Raamattuun pohjautuva ihmiskäsitys, jota hän työssään soveltaa joko tietoisesti tai tiedostamatta.
Aihepiiriä on käsitelty Kristillinen kasvatus -lehdessä, jonka viimeinen numero ilmestyi vuonna 2012.
Kenttäorakko

| Kenttäorakko |
| --- | --- |

Uhanalaisuusluokitus
 
Suomessa::  Vaarantunut 
 
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Orakot Ononis
Laji::  arvensis
Kaksiosainen nimi
 Ononis arvensis  L. 
Synonyymit
 Ononis spinosa subsp. arvensis (L.) Greuter & Burdet 
Katso myös
   Kenttäorakko Wikispeciesissä   Kenttäorakko Commonsissa 
Infobox OKNimi-testi OK: 
Kenttäorakko (Ononis arvensis, syn. Ononis spinosa subsp. arvensis, Ononis spinosa subsp. hircina) on monivuotinen, näyttävän punakukkainen hernekasvi. Suomessa se on rauhoitettu ja erityisesti suojeltu laji. Kenttäorakko voidaan luokitella myös ruusuorakon alalajiksi.
Ulkonäkö ja koko

Kenttäorakko on pysty, 30–80 cm korkeaksi kasvava pahanhajuinen kasvi. Kasvin varret ovat pitkän ja tahmean karvan peitossa. Soikeat lehdet ovat alaosassa kolmisormisia, yläosassa ehyitä. Kenttäorakon suuret kukat ovat punertavat, ja ne ovat tavallisesti pareittain tiheässä latvatertussa ja varsilehtien hangassa. Kenttäorakko kukkii Suomessa heinä-elokuussa. Palko on verhiön pituinen ja 1–3-siemeninen.
Levinneisyys

Kenttäorakon päälevinneisyysalue ulottuu Keski-Euroopasta Länsi-Aasiaan. Lajia tavataan myös Ruotsista ja Virosta. Suomessa kenttäorakon tiedetään kasvavan kymmenkunnalla saarella Kirkkonummen ja Sipoon välisessä saaristossa. Satunnaisesti sitä on tavattu myös Turun seudulta sekä itäisen Suomenlahden rannikolta.
Elinympäristö

Suomessa kenttäorakko kasvaa merenrantaniityillä väli- ja ulkosaaristossa. Elinympäristö poikkeaa Keski-Euroopan ja Ruotsin esiintymistä, jossa lajia tavataan tyypillisesti niityillä, laitumilla, peltojen reunoilla ja tien pientareilla. Suomessa lajin esiintymiä uhkaavat laiton keräily ja kesämökkirakentaminen. Kenttäorakko on luokiteltu Suomessa vaarantuneeksi.
Käyttö

Kenttäorakkoa on ainakin Ruotsissa käytetty aikaisemmin lääkekasvina.
Aiheesta muualla

Kasviatlas 2022: Kenttäorakon (Ononis spinosa subsp. arvensis) levinneisyys Suomessa.
Luontoportti: Kenttäorakko (Ononis arvensis)
Kassu – Kasvien suomenkieliset nimet: Kenttäorakko (Ononis spinosa subsp. hircina)
Kaupin urheilupuisto

Jalkapallon pelaamista Kaupin urheilupuistossa.
Kaupin urheilupuisto sijaitsee Tampereen Kaupissa, noin 2,5 kilometrin päässä keskustasta itäkoilliseen. Kaupin urheilupuistossa on hyvät mahdollisuudet erilaisten urheiluharrastusten harjoittamiseen.
Jalkapallo

Kauppiin asennettiin vuonna 2006 kaksi tekonurmimattoa. Lisäksi käyttäjiä palvelevat kaksi hiekka- ja kolme luonnonnurmikenttää. Vuonna 2020 rakennettiin entisen pesäpallostadionin paikalle tekonurmikenttä.
Pesäpallo

Manse PP:n miehet ja naiset pelaavat kotiottelunsa Kaupin pesäpallostadionilla.  Alueen länsilaidalla on lisäksi Vesitornin hiekkapohjainen pesäpallokenttä.
Muu urheilu

Kauppi tunnetaan erittäin laajoista ja monipuolisista lenkkipoluista ja hiihtoladuista. Kaupin maasto on suunnistajien suosiossa. Kaupissa on myös keilahalli, vinttikoirarata, jousiammuntarata sekä monitoimihalli Kauppi Sports Center.
Aiheesta muualla

Tietoa Kaupin urheilupuistosta Tampereen kaupungin sivuilla
Kaupin urheilupuisto panoraamakuvina - Virtuaalinen Tampereen kaupunkiopas: VirtualTampere.com
Korkeasti Siunattu

Korkeasti Siunattu, nimen edessä lyhennettynä KS, on piispojen ja apulaispiispojen nimeen liitettävä kunnioittava nimitys ortodoksisessa kirkossa. Sitä käytetään mm. kirjeissä ja muussa puhuttelussa sekä virallisissa teksteissä. Niistä piispoista, joilla on metropoliitan kirkollinen arvonimi, käytetään kuitenkin nimitystä Korkeasti Pyhitetty.
Aiheesta muualla

Ortodoksi.net / KP/KS
Kallista kipua

| Kallista kipua> Royal Pains |
| --- | --- |
 Sarjan logo.
Tyyli:  Draama Komedia
Kestoaika:  42 min
Luoja(t):  Andrew Lenchewski John P. Rogers
Pääosissa:  Mark Feuerstein Paulo Costanzo Jill Flint Reshma Shetty
Alkuperämaa:   Yhdysvallat
Alkuperäiskieli:  englanti
Verkko:   USA Network  MTV3
Esitetty:  4. kesäkuuta 2009 – 6. heinäkuuta 2016
Tuotantokausia:  8
Jaksoja:  104
Tuotanto
Vastaava(t) tuottaja(t):  Paul Frank Rich Frank Jeff Kwatinetz Michael Rauch Andrew Lenchewski (kausi 2–)
Tuotantoyhtiö(t):  34 Films Prospect Park Entertainment Universal Cable Productions
Aiheesta muualla
Virallinen sivusto
IMDb 
Kallista kipua (engl. Royal Pains) on yhdysvaltalainen sairaalamaailmaan sijoittuva komediallinen draamasarja. Ohjelman ensimmäinen jakso esitettiin USA Network -kaapelikanavalla 4. kesäkuuta 2009. Sarja nousi nopeasti yhdeksi Yhdysvaltojen katsotuimmista kaapelikanavalla esitettävistä draamasarjoista.
Ohjelma kertoo Hank Lawsonista, joka saa potkut lääkärinvirasta hoitovirheen vuoksi. Pian potkujen jälkeen Hankin tyttöystävä jättää hänet, ja elämän suunta muuttuu sen myötä täysin. Hank matkaa veljensä Evanin kanssa Hamptoniin, jossa hän ryhtyy "seurapiirien henkilääkäriksi". Yllättäen läheisen sairaalan työntekijä Jill Casey pyytää Hankia hoitamaan kaupungin vähäosaisia, ja pian Hank on tilanteessa, jossa hänen pitäisi päättää, tehdäkö hyvää itselle vai muille.
Sarjan ensimmäinen kausi kattaa kaikkiaan 12 jaksoa, jotka esitettiin kesän 2009 aikana. USA Network tiedotti 28. heinäkuuta 2009, että sarja saa jatkuu toiselle tuotantokaudelle, joka sisältää 16 jaksoa. Toinen tuotantokausi alkoi heinäkuussa 2009 ja päättyi alkuvuodesta 2011. Sarja saa myös kolmannen tuotantokauden, joka tulee olemaan 16 jakson mittainen.
Suomessa sarjan esittäminen aloitettiin MTV3-kanavalla 7. tammikuuta 2011. MTV3 on tilannut ohjelmistoonsa myös sarjan toisen tuotantokauden.
Henkilöt

Henry "Hank" Lawson (es. Mark Feuerstein) on kolmekymppinen lääkäri, joka saa potkut töistään hoitovirheen seurauksena. Hank pyrkii aina toimimaan yhteisen hyvän edistämiseksi, mutta muutokset elämässä saavat hänet pohtimaan, pitäisikö hänen sittenkin toimia itsekkäämmin.
Evan R. Lawson (es. Paulo Costanzo) on Hankin pikkuveli. Ammatiltaan hän on tilintarkastaja. Evan osaa puhua taitavasti ihmisiä pyörryksiin, ja naisiakin hän lähestyy yleensä keksityillä titteleillä. Villin puolen lisäksi Evan on myös piinkova liikemies ja huolehtiva veli Hankille.
Jill Casey (es. Jill Flint) on paikallisen sairaalan työntekijä. Jill on kaunis, fiksu ja maanläheinen nainen, joka tietää, kuinka paikallisia byrokraatteja tulee käsitellä, että hommat saadaan tehdyksi.
Divya Katdare (es. Reshma Shetty) on kaksikymppinen nainen, jonka suuri unelma on saada työskennellä sairaanhoidon parissa. Divya on hyvin tehokas ja määrätietoinen ihminen. Hänen vanhempansa eivät tahtoisi yläluokkaisen tyttärensä tekevän oikeita töitä, mutta Divya on asiasta eri mieltä.
Jaksot > 1. tuotantokausi (2009)

| Nro | Englanninkielinen nimi | Suomenkielinen nimi | Esitetty USA:ssa | Katsojia USA:ssa |
| --- | --- | --- | --- | --- |
| 1-01 | "Pilot" | Kohtalokas käänne (osa 1) Luksustohtori tuli kaupunkiin (osa 2) | 4. kesäkuuta 2009 | 5,57 milj. |
| 1-02 | "There Will Be Food"  | Hauras ballerina | 11. kesäkuuta 2009 | 5,59 milj. |
| 1-03 | "Strategic Planning" | Suuret suunnitelmat | 18. kesäkuuta 2009 | 6,50 milj. |
| 1-04 | "TB or Not TB" | Rankka päivä | 25. kesäkuuta 2009 | 5,94 milj. |
| 1-05 | "No Man is an Island" | ei tiedossa | 9. heinäkuuta 2009 | 5,73 milj. |
| 1-06 | "If I Were A Sick Man" | ei tiedossa | 16. heinäkuuta 2009 | 6,23 milj. |
| 1-07 | "Crazy Love" | ei tiedossa | 23. heinäkuuta 2009 | 6,21 milj. |
| 1-08 | "The Honeymoon's Over" | ei tiedossa | 30. heinäkuuta 2009 | 6,38 milj. |
| 1-09 | "It's Like Jamais Vu All Over Again" | ei tiedossa | 6. elokuuta 2009 | 6,69 milj. |
| 1-10 | "Am I Blue?" | ei tiedossa | 13. elokuuta 2009 | 5,56 milj. |
| 1-11 | "Nobody's Perfect" | ei tiedossa | 20. elokuuta 2009 | 5,32 milj. |
| 1-12 | "Wonderland" | ei tiedossa | 27. elokuuta 2009 | 5,90 milj. |
Sarjan pilottijakso on kestoltaan kahden jakson pituinen. Suomessa jakso esitetään eroteltuna kahdeksi erilliseksi jaksoksi.
Jaksot > 2. tuotantokausi (2010–2011)

| Nro | Englanninkielinen nimi | Suomenkielinen nimi | Esitetty USA:ssa | Katsojia USA:ssa |
| --- | --- | --- | --- | --- |
| 2-01 | "Spasticity" | Keksijän poika | 3. kesäkuuta 2010 | 5,80 milj. |
| 2-02 | "Lovesick" | Särkyneen sydämen syndrooma | 10. kesäkuuta 2010 | 5,60 milj. |
| 2-03 | "Keeping the Faith" | Vaivainen voimamies | 17. kesäkuuta 2010 | 5,50 milj. |
| 2-04 | "Medusa" | Kuuban kuumuudessa | 24. kesäkuuta 2010 | 5,30 milj. |
| 2-05 | "Mano a Mano" | Havannan pimeä puoli | 1. heinäkuuta 2010 | 5,30 milj. |
| 2-06 | "In Vino Veritas" | Viinin monet vivahteet | 15. heinäkuuta 2010 | 5,20 milj. |
| 2-07 | "Comfort's Overrated" | ei tiedossa | 22. heinäkuuta 2010 | 5,28 milj. |
| 2-08 | "The Hankover" | ei tiedossa | 29. heinäkuuta 2010 | 5,01 milj. |
| 2-09 | "Frenemies" | ei tiedossa | 5. elokuuta 2010 | 5,53 milj. |
| 2-10 | "Whole Lotto Love" | ei tiedossa | 12. elokuuta 2010 | 5,39 milj. |
| 2-11 | "Big Whoop" | ei tiedossa | 19. elokuuta 2010 | 5,27 milj. |
| 2-12 | "Open Up Your Yenta Mouth and Say Ah" | ei tiedossa | 26. elokuuta 2010 | 6,08 milj. |
| 2-13 | "Mulligan" | ei tiedossa | 20. tammikuuta 2011 | ei tiedossa |
| 2-14 | "Pit Stop" | ei tiedossa | 27. tammikuuta 2011 | ei tiedossa |
Aiheesta muualla

Royal Pains Internet Movie Databasessa (englanniksi)
Ohjelman viralliset sivut USA Networkin sivustolla (englanniksi)
Sarjan suomenkielinen esittely MTV3:n sivuilla
Klassinen kieli

Klassinen kieli on kieli, jolla on klassinen kirjallinen perinne. Tällä tarkoitetaan, että kielen kirjallisuuden tulee olla vanha ja rikas sekä itsenäinen muista kirjallisista perinteistä. Eurooppalaisessa yliopistoperinteessä klassisilla kielillä tarkoitetaan yleensä kreikkaa ja latinaa, joskus myös hepreaa.
Luettelo klassisista kielistä

Indoeurooppalaiset kielet
klassinen kreikka
latina
klassinen persia
sanskrit
afroaasialaiset kielet
arabia
heprea
dravidakielet
tamili
sinotiibetiläiset kielet
kiina
Konservointi (sosiaaliturva)

Konservointi oli historiallinen tapa turvata lesken toimeentulo. Konservointia sovellettiin erityisesti papiston keskuudessa esimerkiksi Ruotsi-Suomessa aina 1700-luvulle saakka. Papinvirkaan nimitettävälle voitiin asettaa ehto mennä naimisiin edeltäjänsä lesken (tai tyttären) kanssa, jolloin edesmenneen papin perheen toimeentulo oli turvattu. Edellisen papin lesken puolestaan kuoltua oli viranhaltija vapaa solmimaan uuden avioliiton. Konservoinnin vaihtoehtona voitiin virkaan valita edellisen viranhaltijan poika tai vävy, jolloin lesken toimeentulo taattiin sukulaisuuden kautta.
Kirby Air Ride

| Kirby Air Ride |
| --- | --- |

Kehittäjä:  HAL Laboratory
Julkaisija:  Nintendo
Ohjaaja:  Masahiro Sakurai
Tuottaja:  Shigeru Miyamoto
Pelisarja:  Kirby
Julkaistu:  JP 11. heinäkuuta 2003NA 13. lokakuuta 2003EU 26. helmikuuta 2004
Lajityyppi:  ajopeli
Pelimuoto:  moninpeli ja yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3 
Alusta:  Nintendo GameCube
Jakelumuoto:  Nintendon optinen levy
Lisää peliartikkeleitaVideopelien teemasivulla
Kirby Air Ride on HAL Laboratoryn kehittämä ja Nintendon julkaisema ajopeli. Peli on julkaistu vuonna 2003 Nintendo GameCubelle.
Peli pohjautuu Kirby-maailman hahmoihin.
Pelitilat

Pelissä käytetään näppäiminä ainoastaan analogista tikkua ja A-painiketta.
Air Ride -tilassa ajetaan kilpaa erilaisilla ajoneuvoilla, radoilla, joissa on vihollisia, jotka Kirby voi nielaista saadakseen niiden erityiskyvyt käyttöönsä.
Top Ride on erikoinen 2,5D-ajomuoto, jossa ajetaan kilpaa pienellä, ylhäältäpäin kuvatulla radalla.
City Trial -tilassa ei ajeta kilpaa, vaan liikutaan suuressa kaupungissa keräten lisävoimia areenan seuraavaan koitokseen. Kaupungissa tapahtuu erilaisia erikoistapahtumia, joihin kuuluvat muun muassa meteorisade, tiheä sumu ja tulipalot.
Aiheesta muualla

Kirby Air Ride MobyGamesissa (englanniksi)
Kirby-pelit
| --- | --- |
Tasohyppelyt::   Kirby’s Dream Land  Kirby’s Adventure  Kirby’s Dream Land 2  Kirby’s Fun Pak  Kirby’s Dream Land 3  Kirby 64: The Crystal Shards  Kirby and the Amazing Mirror  Kirby: Power Paintbrush  Kirby: Mouse Attack  Kirby’s Epic Yarn  Kirby Mass Attack  Kirby’s Adventure Wii  Kirby: Triple Deluxe  Kirby and the Rainbow Curse  Kirby: Planet Robobot  Kirby Star Allies 
Spinoff-pelit::   Kirby’s Pinball Land  Kirby’s Dream Course  Kirby’s Avalanche  Kirby’s Block Ball  Kirby no Omochabako  Kirby’s Star Stacker  Kirby’s Tilt 'n' Tumble  Kirby Air Ride  Kirby Battle Royale 
Uudelleenjulkaisut::   Kirby: Nightmare in Dream Land  Kirby Super Star Ultra  Kirby’s Dream Collection  Kirby’s Extra Epic Yarn
Kesäparalympialaiset 1996

Kesäparalympialaiset 1996 järjestettiin saman vuoden olympialaisten tavoin Atlantassa, Yhdysvalloissa. Kisat pidettiin 16. elokuuta–25. elokuuta.
Ensimmäistä kertaa paralympialaisten historiassa kisoissa kilpaili myös älyllisesti vammaisia. Yhteensä paralympialaisiin osallistui 3 259 urheilijaa 104 maasta. Näistä 56 oli älyllisesti vammaisia. He osallistuivat uintilajeihin ja yleisurheiluun. Kisoissa kilpailtiin 20 lajissa, joista kolme - squash, purjehdus ja pyörätuolirugby - oli näytöslajeina. Kisoissa tehtiin kaiken kaikkiaan 269 uutta maailmanennätystä.
Mitalitaulukko TOP-10

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Yhdysvallat | 46 | 46 | 65 | 157 |
| 2 |  Australia | 42 | 37 | 27 | 106 |
| 3 |  Saksa | 40 | 58 | 51 | 149 |
| 4 |  Iso-Britannia | 39 | 42 | 41 | 122 |
| 5 |  Espanja | 39 | 31 | 36 | 106 |
| 6 |  Ranska | 35 | 29 | 31 | 95 |
| 7 |  Kanada | 24 | 21 | 24 | 69 |
| 8 |  Alankomaat | 17 | 11 | 17 | 45 |
| 9 |  Kiina | 16 | 13 | 10 | 39 |
| 10 |  Japani | 14 | 10 | 13 | 37 |

| 30 |  Suomi | 4 | 5 | 4 | 13 |
Kuvagalleria

Australian joukkue avajaisissa.
Olympiastadion
Pyöräilyn mitalisteja.
Uintia
Pyörätuolikoripalloa
Pyörätuolikelausta
Pyörätuolitennistä
Aiheesta muualla

Wikimedia Commonsissa on kuvia tai muita tiedostoja aiheesta .
Official website of the Paralympic Movement (englanniksi)
1996 Paralympics Overview (englanniksi)
Konsiga

| Konsiga |
| --- | --- |
 Konsiga
 Koordinaatit: 14°59′35″N, 10°59′6″W 
Valtio:  Mali
Alue:  Kayesin alue
Piiri:  Yélimanén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  82,99 km²
Väkiluku (2009):  4 900
Infobox OKVirheellinen NIMI-arvo: 
Konsiga on maalaiskunta Kayesin alueen Yélimanén piirissä Malissa. Sen keskuskylä Kersignané sijaitsee Kolimbinéjoen varrella 60 kilometriä Yélimanésta länteen. Kunnassa on 4 900 ja keskuskylässä 2 800 asukasta (vuonna 2009).
Konsigan kunnan pinta-ala on 82,99 neliökilometriä. Se rajoittuu pohjoisessa Yélimanén piirin Diafounou Diongagan ja idässä Marekaffon sekä etelässä Kayesin piirin Séro Diamanoun ja lännessä Koussanén kuntiin. Seutu kuuluu Sahelin vyöhykkeeseen. Maisemaa leimaavat tasangot, kukkulat ja kalliorinteet. Pysyviä vesistöjä ei ole.
Kuntaan kuuluu kolme kylää. Asukkaat ovat etupäässä soninkeja.
Kunnan läpi kulkee Yélimanén ja Kayesin välinen maantie. Pääelinkeinot ovat maanviljely ja karjanhoito. Tärkeimmät viljelykasvit ovat durra, maissi ja maapähkinä. Tuotantoeläimiä ovat naudat, lampaat, vuohet, aasit ja hevoset. Palveluihin kuuluvat kaksi alakoulua, kolme koraanikoulua ja kaksi terveyskeskusta. Vesihuolto käsittää kaivoja, porakaivoja ja kaksi vesijohtoa.
Kesäparalympialaiset 2016

Rion urheilukeskus pyörätuolitennisturnauksen aikana vuonna 2016.
Kesäparalympialaiset 2016 järjestettiin Rio de Janeirossa Brasiliassa 7.–18. syyskuuta 2016. Kisat olivat ensimmäiset Latinalaisen Amerikan ja Etelä-Amerikan alueilla järjestetyt paralympialaiset.
Dopingpaljastusten vuoksi Kansainvälinen paralympiakomitea erotti Venäjän jäsenyydestään, eikä maa siten osallistunut vuoden 2016 paralympialaisiin.
Kiina saalisti neljännen kerran peräkkäin suurimman mitalimäärän 107 kultamitalin voimalla.
Iranilainen Bahman Golbarnezhad kuoli 17. syyskuuta käydyssä maantieajon kilpailussa sattuneessa onnettomuudessa. Hän on ensimmäinen kesäparalympialaisissa kuollut urheilija.
Lajit

Paralympialaisten ohjelmassa on 22 lajia:
| 0 | 1 | 2 |
| --- | --- | --- |
|  Ammunta  Boccia  Ratsastus  Jalkapallo CP-jalkapallo  Näkövammaisten jalkapallo  Jousiammunta  Judo  |  Lentopallo  Maalipallo  Paratriathlon  Purjehdus  Pyöräily  Pyörätuolikoripallo  Pyörätuolimiekkailu  |  Pyörätuolirugby  Pyörätuolitennis  Pöytätennis  Soutu  Uinti  Yleisurheilu  Voimanosto  |
Mitalitaulukko TOP-10

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Kiina | 107 | 81 | 51 | 239 |
| 2 |  Iso-Britannia | 64 | 39 | 44 | 147 |
| 3 |  Ukraina | 41 | 37 | 39 | 117 |
| 4 |  Yhdysvallat | 40 | 44 | 31 | 115 |
| 5 |  Australia | 22 | 30 | 29 | 81 |
| 6 |  Saksa | 18 | 25 | 14 | 57 |
| 7 |  Alankomaat | 17 | 19 | 26 | 62 |
| 8 |  Brasilia | 14 | 29 | 29 | 72 |
| 9 |  Italia | 10 | 14 | 15 | 39 |
| 10 |  Puola | 9 | 18 | 12 | 39 |

| 56 |  Suomi | 1 | 1 | 1 | 3 |
Aiheesta muualla

Wikimedia Commonsissa on kuvia tai muita tiedostoja aiheesta .
Official website of the Paralympic Movement (englanniksi)